open-index/open-wikipedia-markdown huggingface dataset:
Μάκης Θέος

Ο **Σεραφείμ (Μάκης) Θέος** (γεννημένος στις 13 Απριλίου του 1984) είναι Έλληνας καλαθοσφαιριστής και υπήρξε διεθνής με τις εθνικές Παίδων και Εφήβων, ενώ έχει αγωνιστεί με την φανέλα του Παναθηναϊκού, του Πανελευσινιακού, Ολυμπιακού Βόλου, Ολύμπια Λάρισας, Ανω Λιόσια, Περιστερίου, του ΓΑΣ Αετού και το 2013 μεταγράφηκε στον ΑΣΕ Δούκα.
Το καλοκαίρι του 2020 μεταγράφηκε στον Α.Ο ΑΙΟΛΟΣ ΤΡΙΚΑΛΩΝ. Παίζει στις θέσεις 4-5 και έχει ύψος 2.05.

## Καριέρα
Κατά την σεζόν 2001-02 αγωνίστηκε στον Παναθηναϊκό, με τον οποίο κατέκτησε την Ευρωλίγκα. Αγωνιστήκε συνολικά 12 λεπτά σε τρεις αγώνες σκοράροντας 5 πόντους.

## Εθνικές Ομάδες
Στην Εθνική Παίδων έπαιξε σε 23 αγώνες και σκόραρε 89 πόντους.(3,8 Μ.Ο.).

Στηην Εθνική Εφήβων αγωνίστηκε σε 38 αγώνες και πέτυχε 241 πόντους.

Με την ομάδα των Εφήβων κατέκτησε δύο χάλκινα μετάλλια,στο Ευρωμπάσκετ του 2002 και στο Μουντομπάσκετ του 2003.

## Παραπομπές
*https://web.archive.org/web/20110923102518/http://www.basket.gr/archive/players/BestPlayer.asp?PlayerCode=816
*http://www.enet.gr/?i=news.el.article&id=429929
*https://web.archive.org/web/20140624064453/http://www.superbasket.gr/permalink/142820.html
*http://www.onsports.gr/basket/B-Ethnikh-Andrwn/item/328945-Theos-Diaforetikos-syllogos-o-Doykas

## Εξωτερικοί σύνδεσμοι
* 
* 



Κατηγορία:Έλληνες καλαθοσφαιριστές
Κατηγορία:Καλαθοσφαιριστές Εθνικής Ελλάδας Κ19
Κατηγορία:Καλαθοσφαιριστές Παναθηναϊκού
Κατηγορία:Καλαθοσφαιριστές Πανελευσινιακού
Κατηγορία:Καλαθοσφαιριστές Ολυμπιακού Βόλου
Κατηγορία:Καλαθοσφαιριστές Ολύμπιας Λάρισας
Κατηγορία:Καλαθοσφαιριστές Περιστερίου
Κατηγορία:Καλαθοσφαιριστές Τρικάλων 2000
Κατηγορία:Καλαθοσφαιριστές Εκπαιδευτηρίων Δούκα
Κατηγορία:Καλαθοσφαιριστές Α.Σ. Καρδίτσας
Κατηγορία:Πάουερ φόργουορντ
Κατηγορία:Σέντερ
Μιχάλης Σβορώνος

Ο **Μιχάλης Σβορώνος**, γεννημένος την 1η Ιανουαρίου 1984, είναι Έλληνας καλαθοσφαιριστής.

## Καριέρα
Αγωνίστηκε την περίοδο 2001-02 στον Παναθηναϊκό (σε δύο αγώνες Πρωταθλήματος), χρονιά κατά την οποία ο σύλλογος κατέκτησε την Ευρωλίγκα.

Στην συνέχεια αγωνίστηκε στην Αγία Παρασκευή, στον Παναιτωλικό και στο Χαλάνδρι.

## Παραπομπές


Κατηγορία:Έλληνες καλαθοσφαιριστές
Κατηγορία:Καλαθοσφαιριστές Παναθηναϊκού
Τυπικό των Καρυών

μικρογραφία|Σελίδα του εγγράφου με την σφραγίδα του Αγίου Σάββα
Το **Τυπικό των Καρυών** (*[[σερβικά]] : Карејски типик*), Είναι ένα σερβικό ορθόδοξο τυπικό του 12ου αιώνα γραμμένο το 1199 από τον Άγιο Σάββα, το πρώτο Αρχιεπίσκοπο των Σέρβων (ιδρυτή της Σερβικής ορθόδοξης εκκλησίας ), ο νεότερος γιος του Στέφανου Νεμάνια.

Δημοσιεύτηκε μαζί με τον κατάλογο χειρογράφων στα κυριλλικά από το μοναστήρι Χιλανδαρίου το 1908. Είναι γραμμένο σε περγαμηνή.

## Παραπομπές


## Πηγές
*Rastko: Sv Sava Sabrana

Κατηγορία:Βασίλειο της Σερβίας (Μεσαίωνας)
Κατηγορία:Άγιο Όρος
Κατηγορία:Σερβική λογοτεχνία του Μεσαίωνα
Παναγία της Επισκοπής

Η **Παναγία της Επισκοπής**, υπήρξε ένα από τα σημαντικότερα βυζαντινά μνημεία της Ελλάδας.

thumb|right|250px|Ζωγραφική απεικόνιση του ναού, όπως ήταν πριν βυθιστεί (ασπρόμαυρη ακουαρέλα σε χαρτί).
Ο βυζαντινός ναός βρίσκονταν στο παλιό χωριό της Επισκοπής Ευρυτανίας και ήταν αφιερωμένος στην *Κοίμηση της Θεοτόκου*. Υπήρξε έδρα της Επισκοπής "Λιτζάς και Αγράφων", από την οποία φέρεται να προήλθε και το ίδιο το όνομα του χωριού. Επίσημα έγγραφα του 20ου αιώνα μαρτυρούν επίσης ότι παλαιότερα λειτούργησε και σαν Καθολικό ιεράς μονής. Το 1965 με την κατασκευή του φράγματος Κρεμαστών, ο ναός βυθίστηκε για πάντα στα νερά της λίμνης που δημιουργήθηκε.

## Ιστορία
Ο ναός υπολογίζεται ότι πρέπει να χτίστηκε κατά τον 8ο ή 9ο αιώνα, όπως μαρτυρεί το αρχαιότερο στρώμα τοιχογραφιών με ανεικονικό περιεχόμενο, που τοποθετείται στην περίοδο της εικονομαχίας. Συνολικά, ανακαλύφθηκαν το 1965 τρία στρώματα τοιχογραφιών, του 8ου-9ου αιώνα, του 11ου και του 13ου. Επίσης αγιογραφήθηκε και τέταρτη φορά τον 17ο αιώνα, όπου ανάγεται και η εικονογράφηση του κτιστού τέμπλου.

Η Παναγία της Επισκοπής ήταν κτισμένη στη δεξιά όχθη του Μέγδοβα, παραπόταμου του Αχελώου και δέσποζε στη γύρω περιοχή. Στις αρχές του 20ου αιώνα ο ναός κινδύνεψε από τη διάβρωση της όχθης του ποταμού. Χρειάστηκαν αρκετές εκκλήσεις προς το κράτος για να κατασκευαστεί τελικά το 1955-1959 ένα προστατευτικό τοιχίο που θωράκισε το έδαφος γύρω από το ναό.

Δυστυχώς όμως, το 1961 αποφασίστηκε η κατασκευή του φράγματος των Κρεμαστών και η μοίρα του μνημείου ήταν να χαθεί για πάντα κάτω από τα νερά της λίμνης Κρεμαστών. Παρά τις προσπάθειες των κατοίκων για μεταφορά του ναού σε ασφαλές έδαφος, αυτό δεν κατέστη εφικτό. Τον Ιανουάριο του 1965, λίγους μήνες πριν τη βύθιση του ναού, αποκαλύφθηκαν οι τοιχογραφίες μετά την αφαίρεση του σοβά, και μεταφέρθηκαν στο Βυζαντινό και Χριστιανικό Μουσείο των Αθηνών, όπου εκτείθενται σε ξεχωριστή αίθουσα μέχρι σήμερα..

Τον Μάιο του 2008 ομάδα ερασιτεχνών αυτοδυτών εντόπισε τον παλαιό ναό σε βάθος 32 περίπου μέτρων κάτω από την επιφάνεια της λίμνης Κρεμαστών, σε πάρα πολύ καλή κατάσταση.

## Παραπομπές


## Βιβλιογραφία
* Αρχιμανδρίτης Δαμασκηνός Βασιλόπουλος (2008) [1995].  *Παναγία Επισκοπής Ευρυτανίας. Ένα από τα σημαντικότερα βυζαντινά μνημεία της Ελλάδος (8ος αιώνας) στο βυθό της Λίμνης των Κρεμαστών (1965)*. Επαυξημένη έκδοση. ISBN 978-960-930782-6.

Κατηγορία:Βυζαντινές εκκλησίες στην Ελλάδα
Επισκοπής
Κατηγορία:Εκκλησίες στη Στερεά Ελλάδα
Χάρτα της Γκρατσάνιτσα

Η **Χάρτα της Γκρατσάνιτσα** (σερβικά: *Грачаничка повеља*) είναι μεσαιωνικό σερβικό έγγραφο του βασιλιά Μιλούτιν. Το έγγραφο καθόριζε αναλυτικά τα όρια αλλά και τις εκτάσεις που ανήκαν η παραχωρούσε ο βασιλιάς στην μονή Γκρατσάνιτσα. Επίσης αναφέρονταν τα ονόματα των κατοίκων και κυρίως αγροτών που δούλευαν στα χωράφια προς όφελος της μονής.

Άλλο κεφάλαιο της χάρτας καθόριζε το νομικό πλαίσιο που θα ίσχυε για τους κατοίκους της περιοχής και των κτημάτων του μοναστηριού.

## Πηγές
* Манастир Грачаница - Православље

Κατηγορία:Βασίλειο της Σερβίας (Μεσαίωνας)
Κατηγορία:Σερβική λογοτεχνία του Μεσαίωνα
Κονιάκ

thumb|300px|Ένα ποτήρι κονιάκ
Το **κονιάκ** είναι ποικιλία μπράντι η οποία πήρε το όνομά της από την πόλη Κονιάκ στη Γαλλία. Παράγεται από κρασί από την οινοπαραγωγική περιοχή που περιβάλλει την πόλη Κονιάκ, στον γαλλικό νομό Σαράντ, στην περιοχή Πουατού-Σαράντ. Το κονιάκ είναι προϊόν προστατευόμενης ονομασίας προέλευσης και η παραγωγή πρέπει να πληροί ορισμένες νομικές προϋποθέσεις, όπως να προέρχεται από συγκεκριμένες ποικιλίες σταφυλιών, με την ποικιλία τρεμπιάνο, τοπικά γνωστή ως Σαιν-Εμιλιόν, να είναι αυτή που χρησιμοποιείται περισσότερο. Το μπράντι πρέπει να αποσταχθεί δύο φορές σε χάλκινα αποστακτήρια και να ωριμάσει δύο χρόνια σε δρύινα βαρέλια. Το κονιάκ ωριμάζει στα βαρέλια όπως το ουίσκι και το κρασί και έτσι έχει συνήθως μεγαλύτερη ηλικία από το νόμιμο όριο.

## Παραπομπές


## Εξωτερικοί σύνδεσμοι
* 
* 

Κατηγορία:Ποτά προϊόντα απόσταξης
Κατηγορία:Προϊόντα προστατευόμενης ονομασίας προέλευσης
Ευαγγέλιο του Μίροσλαβ

Το **Ευαγγέλιο του Μίροσλαβ** (σερβικά: *Мирослављево Јеванђеље*) είναι ένα μεσαιωνικό εικονογραφημένο χειρόγραφο ευαγγέλιο 362 σελίδων σε περγαμηνή με πολύ πλούσια διακόσμηση. Είναι ένα από τα παλαιότερα διασωθέντα έγγραφα, γραμμένο στην εκκλησιαστική σλαβονική γλώσσα.

Δημιουργήθηκε από τον Μίροσλαβ της Ζαχλουμίας, αδελφός του Στέφανου Νεμάνια, τότε Μεγάλου Ζουπάνου της Ράσκα.  Το χειρόγραφο που βρισκόταν στην μονή Χιλανδαρίου στο Άγιο Όρος ανακάλυψαν κι μελέτησαν τρεις λόγιοι της Ρωσίας: Βλαντιμίρ Στασόβ, Φιοντόρ Βουσλάφιεβ, και ο Νικόδημος Κοντάκοβ.

Το βιβλίο έχει γραφεί στο Κότορ μεταξύ 1186 και 1190 αντιγραμμένο από ένα παλαιότερο βιβλίο. Οι περισσότερες σελίδες είναι γραμμένες από άγνωστο γραφέα, με τις τελευταίες σελίδες γραμμένες από τον γραφέα Γρηγόριο Ράσκα.

Ένα φύλλο του βιβλίου που ο Αρχιεπίσκοπος Ουσπένσκι έκοψε από το βιβλίο από τη βιβλιοθήκη της Μονής Χιλανδαρίου το 1845 παρουσιάστηκε για πρώτη φορά σε έκθεση στο Κίεβο το 1874.
Το Βιβλίο σήμερα είναι στη συλλογή του Εθνικού Μουσείου της Σερβίας στο Βελιγράδι .

Το 2005 το βιβλίο αναγνωρίστηκε από την ΟΥΝΕΣΚΟ παγκόσμιο μνημείο, σε αναγνώριση της ιστορικής του αξίας.

## Παραπομπές


## Πηγές
* Srpska Akad. Nauka, Posebna izd. kniga 156. arkheoloshki inst. kniga 1: Lazar Mirkovich: Miroslavlevo Evangele Miroslavovo Jevandjelje Beograd, 1950, 47pp. text, resume in French, 60 b/w samples of the manuscript on plates.
*Online digital copy of Miroslav's Gospel

Κατηγορία:Σερβική λογοτεχνία του Μεσαίωνα
Κατηγορία:Μεγάλο Πριγκιπάτο της Ράσκας
Χάρτα της Μονής Χιλανδαρίου

Η **Χάρτα της Μονής Χιλανδαρίου** (σερβικά: *Хиландарска повеља*) είναι μεσαιωνικό έγγραφο που γράφτηκε στο τέλος του 12ου αιώνα από τον Στέφανο Νεμάνια. Η δεύτερη έκδοση, δόθηκε στη δημοσιότητα από το γιο του Στέφανο. Το πρωτότυπο φυλάσσεται στην μονή Χιλανδαρίου στο Άγιο Όρος, και στο αρχείο περιγράφει τη ζωή του Νεμάνια.

Είναι γραμμένο σε περγαμηνή, 63 εκατοστά μήκος και 32,5 εκατοστά πλάτος. Το κατώτερο μέρος είναι στενό, που κυμαίνεται από 50 εκατοσστάαπό το άκρο, έτσι ώστε να έχει το σχήμα ενός ακανόνιστου τριγώνου. Το κείμενο είναι γραμμένο με μαύρο μελάνι. Υπάρχουν συνολικά 75 σειρές. Στο τέλος υπάρχει η υπογραφή κάτω από την ημερομηνία και η επιβεβαίωση του βασιλιά Βλάντισλαβ.

Ο Χάρτης ξεκινά με τις λέξεις:

## Πηγές
* Пројекат Растко: Хиландарска повеља

Κατηγορία:Βασίλειο της Σερβίας (Μεσαίωνας)
Κατηγορία:Σερβική λογοτεχνία του Μεσαίωνα
Κατηγορία:Μονή Χιλανδαρίου
Τυπικό της Μονής Χιλανδαρίου

Το **Τυπικό της Μονής Χιλανδαρίου** (*[[σερβικά]] : Хиландарски типик*), είναι ένα μεσαιωνικό έγγραφο σε περγαμηνή. Συντάχθηκε από τον Άγιο Σάββα το 1200. 

Το έγγραφο καθορίζει τους μοναστικούς κανόνες και την ζωή στο μοναστήρι, καθώς και την οργάνωση της μοναστικής διοίκησης. Είναι γραμμένο στην παράδοση του προλόγου του τυπικού της Οικουμενικής Μονής της Παναγίας Μπλαγκοτελίσε.

Δεν σώζεται το πρωτότυπο αλλά ένα πρώιμο αντίγραφο του εντύπου κώδικα που βρίσκεται σήμερα στην μονή Χιλανδαρίου στο Άγιο Όρος και πιθανότατα χρονολογείται από τον 13ο αιώνα.

## Παραπομπές


Κατηγορία:Βασίλειο της Σερβίας (Μεσαίωνας)
Κατηγορία:Σερβική λογοτεχνία του Μεσαίωνα
Κατηγορία:Μονή Χιλανδαρίου
Ευαγγέλιο του Βουκάν

μικρογραφία|Εικόνα του Ιησού από το χειρόγραφο
Το **Ευαγγέλιο του Βουκάν** (*[[σερβικά]] : Вуканово јеванђеље*), είναι ένα εικονογραφημένο χειρόγραφο Ευαγγέλιο του 13ου αιώνα, στην εκκλησιαστική σλαβονική γλώσσα. Είναι ένα από τα παλαιότερα διατηρημένα σερβικά μεσαιωνικά βιβλία, με περισσότερες από 189 σελίδες.

Είχε γραφτεί σε μια σπηλιά κοντά στην πόλη Ρας από τον μοναχό Συμεών, για λογαριασμό του πρίγκηπα Βουκάν Νεμάνια, γιου του βασιλιά Στέφανου Νεμάνια. 

## Παραπομπές


## Πηγές
*Vukan Gospel. Complete Aprakos. About 1200. Serbian version. One of scribes: Monk Simeon

Κατηγορία:Μεγάλο Πριγκιπάτο της Ράσκας
Κατηγορία:Σερβική λογοτεχνία του Μεσαίωνα
Allianz Riviera

Το **Allianz Riviera** είναι ένα γήπεδο πολλαπλών χρήσεων στη Νίκαια της Γαλλίας, το οποίο χρησιμοποιείται κυρίως για αγώνες ποδοσφαίρου και ως έδρα της Νις, τοπικής ομάδας της πόλης. Το γήπεδο έχει χωρητικότητα 35.624 ατόμων και αντικαθιστά το γήπεδο Stade Municipal du Ray. Η κατασκευή ξεκίνησε το 2011 και ολοκληρώθηκε δύο χρόνια αργότερα. Τα εγκαίνια του σταδίου ήταν στις 22 Σεπτέμβρη του 2013, για έναν αγώνα μεταξύ της Νις και Βαλανσιέν.

Το γήπεδο είχε αρχικά προγραμματιστεί να ολοκληρωθεί το 2007. Ωστόσο, η κατασκευή διακόπηκε το προηγούμενο έτος λόγω των ανησυχιών που σχετίζονταν με το μελλοντικό κόστος της κατασκευής. Το έργο αναβίωσε χάρη της ανάληψης του Ευρωπαϊκού Πρωταθλήματος 2016 από τη Γαλλία, όπου και θα φιλοξενήσει μερικούς αγώνες.

## Παραπομπές


## Εξωτερικοί σύνδεσμοι
* 
*Επίσημη ιστοσελίδα

Αλιάνζ Ριβιερά
Κατηγορία:Αθλητικές εγκαταστάσεις Θερινών Ολυμπιακών Αγώνων 2024
Κατηγορία:Στάδια Ευρωπαϊκού Πρωταθλήματος Ποδοσφαίρου 2016
Χάρτα του Ανδρεάτσι

Η **Χάρτα του Ανδρεάτσι** (*[[σερβικά]] : Андреацијева повељ*), είναι μεσαιωνικό χειρόγραφο βιβλίο του 9ου αιώνα. Γράφτηκε στα αρχαία σερβικά από τον Ανρεάτσι πολίτη του Κότορ ο οποίος έχτισε την εκκλησία του Αγίου Τρύφωνα.

Η Χάρτα αποτελείται από τρία μέρη: 1) Η ιστορία της Θεοδώρας κόρης του Ανδρεάτσι, 2) η μετακομιδή των λειψάνων του Αγίου Τρύφων και 3) η διαθήκη του Ανδρεάτσι. Στην ιστορία της Θεοδώρας αναφέρει ότι είχε κάνει όρκο παρθενίας. Ο Βυζαντινός διοικητής της Διόκλειας ήθελε να απαγάγει την Θεοδώρα και όταν αυτή το έμαθε, αποφάσισε ότι ήταν καλύτερα να πεθάνει παρά να αμαρτάνει. Το κείμενο τελειώνει με το Ανδρεάτσι να παίρνει την κόρη του μακριά για να την προστατεύσει. Στην ιστορία της Θεοδώρας αναφέρεται και δεύτερη κόρη, που ονομάζεται Μαρία, ο γιος Πέτρος και η σύζυγός του επίσης Μαρία. Στην ιστορία της μεταφοράς του λειψάνου του Αγίου Τρύφωνα, αναφέρει ότι τα αγόρασε από ενετούς ναυτικούς με τον όρκο να οικοδομήσει μια εκκλησία.

## Πηγές
* Група аутора: „Историјски лексикон Црне Горе“, књига 1 , „Daily Press“ Вијести, Подгорица, 2006. година.
* Андреацијева повеља

Κατηγορία:Σερβική λογοτεχνία του Μεσαίωνα
Τεκίλα

thumb|250px|Διάφορες τεκίλες

Η **τεκίλα** είναι απεσταγμένο αλκοολούχο ποτό που προέρχεται από το φυτό μπλε αγαύη (*Agave tequilana*), κυρίως από την περιοχή γύρω από την πόλη Τέκιλα, περίπου 65 χιλιόμετρα βορειοδυτικά από τη Γουαδαλαχάρα και στα υψίπεδα (Λος Άλτος) στα βορειοδυτικά της μεξικανικής πολιτείας Χαλίσκο. Αν και είναι ένα είδος μεσκάλ, η σύγχρονη τεκίλα χρησιμοποιεί μόνο μπλε αγαύη και διακρίνεται για τον τοπικό χαρακτήρα της. Η τεκίλα συνήθως έχει 38-40% ABV, αλλά μπορεί να παραχθεί με 31% έως 60% περιεχόμενο οινοπνεύματος.

Οι Αζτέκοι έφτιαχναν αλκοολούχα ποτά από τη ζύμωση αγαύης. Όταν οι Ισπανοί κονκισταδόρες ξέμειναν από μπράντι, απέσταξαν αγαύη, παράγοντας ένα από τα πρώτα αποσταγμένα ποτά της Βόρειας Αμερικής. Η τεκίλα άρχισε να παράγεται στην περιοχή της πόλης Τεκίλα, η οποία επισήμως ιδρύθηκε το 1656. Ο Χοσέ Κουέρβο (Jose Cuervo) ήταν ο πρώτος ο οποίος παρήγαγε εμπορικά τεκίλα. Οι πρώτες εξαγωγές στις ΗΠΑ έλαβαν χώρα στο τέλος του 19ου αιώνα, ενώ η δημοφιλία του ποτού αυξήθηκε κατά τον 20ό αιώνα.

Σύμφωνα με τους μεξικανικούς νόμους, η Τεκίλα μπορεί μόνο να παρασκευαστεί στην πολιτεία Χαλίσκο, αλλά και σε περιορισμένες περιοχές των πολιτειών Γουαναχουάτο, Μιτσοακάν, Ναγιαρίτ και Ταμαουλίπας. Οι Ηνωμένες Πολιτείες αναγνωρίζουν ότι τα ποτά που ονομάζονται «τεκίλα» μπορούν να παραχθούν μόνο στο Μεξικό, αλλά ύστερα από συμφωνία το 2006 χύμα ποσότητες μπορούν να σταλούν για να εμφιαλωθούν στις ΗΠΑ.

## Παραπομπές

## Εξωτερικοί σύνδεσμοι

Κατηγορία:Ποτά προϊόντα απόσταξης
Κατηγορία:Μεξικάνικη κουζίνα
Κεντρική και νότια Αμερική αλβρ
Ψυχολογία Γκεστάλτ

Η **ψυχολογία Γκεστάλτ** (γερμανικά: *Gestaltpsychologie*), ακαδημαϊκά γνωστή και ως **μορφολογική ψυχολογία**, είναι ένας τρόπος αντιμετώπισης ατόμων που αισθάνονται ανήσυχα ― πως κάτι δεν πάει καλά. 

Η θεραπεία στηρίζεται στην ιδέα πως είναι καλύτερα να ζήσουμε αυτό που αισθανόμαστε "εδώ και τώρα" και όχι να συνεχίσουμε να σκεπτόμαστε το παρελθόν ή να ανησυχούμε για το μέλλον. Ο στόχος είναι να βοηθηθεί το άτομο να συνειδητοποιήσει τις σκέψεις του, τις συμπεριφορές του, τις εμπειρίες του και τα συναισθήματά του και να αναλάβει την ευθύνη γι' αυτά. Με άλλα λόγια, να επικεντρωθεί το άτομο στις διαδικασίες που συμβαίνουν μέσα του με αφορμή τα εξωτερικά ερεθίσματα, αποφεύγοντας τα νοητικά παιχνίδια που διεγείρονται αυτόματα και λειτουργούν ασυνείδητα.

Η μέθοδος αποτέλεσε μέρος αυτού που ονομάστηκε ουμανιστική ψυχολογία και διαμορφώθηκε από τους Φριτς Περλς, Λάουρα Περλς και Πολ Γκούντμαν (σχολή του Βερολίνου) στις δεκαετίες '40 και '50.

Στο επίκεντρο της θεραπείας Γκεστάλτ βρίσκεται η ιδέα της «συνειδητότητας» (αυτογνωσίας). Το άτομο ενθαρρύνεται να γνωρίσει τα προσωπικά του συναισθήματα και τις συμπεριφορές του, και το αποτέλεσμα που δημιουργείται στον κόσμο γύρω του.

Με τη θεραπεία Γκεστάλτ το πάσχον άτομο οδηγείται να αναγνωρίσει πως ένας στημένος μηχανισμός μέσα του προσπαθεί να αποφύγει τα συναισθήματα του παρόντος. Όταν το άτομο αρχίσει να αναγνωρίζει το γεγονός αυτό, αρχίζει και να αισθάνεται καλύτερα. Όμως χρειάζεται αρκετός χρόνος και αρκετές επαναλαμβανόμενες συνεδρίες για να ολοκληρωθεί ένα ικανοποιητικό αποτέλεσμα.

Η λέξη Γκεστάλτ είναι γερμανική και σημαίνει «σχήμα». Η βασική αρχή της Ψυχολογίας Γκεστάλτ είναι πως ο νους δέχεται επί μέρους ερεθίσματα, αλλά τα συνθέτει με τον δικό του τρόπο και «σχηματοποιεί» ένα αποτέλεσμα που είναι κάτι πολύ περισσότερο ή κάτι διαφορετικό από το άθροισμα των ερεθισμάτων που δέχτηκε. Ο όρος Γκεστάλτ έχει καθιερωθεί σαν ορολογία της Ψυχολογίας και της Ψυχοθεραπείας σε όλες σχεδόν τις γλώσσες του κόσμου, ενώ το συγκεκριμένο νόημα κατά περίπτωση μπορεί να αποδίδεται σε κάθε γλώσσα με κάποιον διαφορετικό τρόπο. Στα ελληνικά π.χ. για την ψυχοθεραπεία Γκεστάλτ μπορεί να χρησιμοποιηθεί ο όρος «βιωματική θεραπεία» (που ωστόσο δεν ισχύει για την ψυχολογία Γκεστάλτ).

## Παραπομπές


Κατηγορία:Αντίληψη
Κατηγορία:Κλάδοι της ψυχολογίας
Κατηγορία:Γνωστική ψυχολογία
Κατηγορία:Γραφιστική
Ευρωπαϊκό πρωτάθλημα καλαθοσφαίρισης νέων ανδρών

Το **Ευρωπαϊκό πρωτάθλημα καλαθοσφαίρισης νέων ανδρών** (ή Πανευρωπαϊκό πρωτάθλημα Μπάσκετ Νέων Ανδρών U20, αγγλικά: FIBA Europe Under-20 Championship) είναι διοργάνωση της καλαθοσφαίρισης που εγκαινιάστηκε το 1992. 

Προηγουμένως ονομαζόταν **Ευρωπαϊκό πρωτάθλημα για άνδρες ηλικίας 22 και κάτω** (European Championship for Men '22 and Under). Ως το 2004 οι αγώνες διεξάγονταν κάθε δύο χρόνια, ενώ από το 2004 και μετά κάθε χρόνο. 
* Από το 2005 οργανώνεται και διοργάνωση Κατηγορίας Β, που είναι η δεύτερη κατηγορία του ευρωπαϊκού πρωταθλήματος καλαθοσφαίρισης νέων ανδρών. Από το 2013 οι 3 πρώτες ομάδες προβιβάζονται στο πρωτάθλημα Κατηγορίας Α της επόμενης χρονιάς. Με τον τρόπο αυτό, οι 3 τελευταίες ομάδες της κατηγορίας Α υποβιβάζονται στην κατηγορία Β της επόμενης χρονιάς.

Η σημερινή πρωταθλήτρια Ευρώπης (2025) είναι η Ιταλία.

## Κατηγορία A
Η Κατηγορία A είναι η ανώτερη του πρωταθλήματος κάτω των 20 ετών, το οποίο διοργανώνεται από την FIBA Europe. Οι ομάδες αυτές βρίσκονται πάντα στην κατηγορία A και δεν έχουν υποβιβαστεί ποτέ στην κατηγορία B:
*
*
*
*

### Αποτελέσματα

### Επιδόσεις ανά χώρα

### Πρώτοι σκόρερ

### Πρώτοι σε ασίστ

### Καλύτεροι στα ριμπάουντ

### Βραβείο πολυτιμότερου παίκτη (από το 1996)

## Κατηγορία B
Πρόκειται για τη χαμηλότερη κατηγορία των πρωταθλημάτων νέων ανδρών που διοργανώνει η FIBA Europe.

### Αποτελέσματα

Σημείωση: Οι ομάδες που αναγράφονται με **έντονους χαρακτήρες** προβιβάστηκαν στην Κατηγορία Α της επόμενης αγωνιστικής περιόδου

## Παραπομπές

*Αρχείο FIBA 

## Εξωτερικοί σύνδεσμοι
*Αρχείο της FIBA 
*Επίσημος δικτυακός τόπος

νεων ανδρων
Orca (λογισμικό)

Το **Orca** είναι ένα ελεύθερο και ανοικτού κώδικα λογισμικό ανάγνωσης οθόνης, ευέλικτο, επεκτάσιμο από το εγχείρηαμ GNOME για άτομα που είναι τυφλά ή με οπτικά προβλήματα. Χρησιμοποιώντας ποικίλους συνδυασμούς σύνθεσης ομιλίας και Μπράιγ, το Orca βοηθά στην παροχή πρόσβασης σε εφαρμογές και εργαλειοθήκες που υποστηρίζουν το AT-SPI (π.χ., την επιφάνεια εργασίας GNOME, Mozilla Firefox/Thunderbird, OpenOffice.org/LibreOffice και GTK+, Qt και εφαρμογές Java Swing/SWT).

Η ανάπτυξη του Orca ξεκίνησε από το Γραφείο προγράμματος προσβασιμότητας (APO) της Sun Microsystems, Inc. (τώρα Oracle) με συνεισφορές από πολλά κράτη-μέλη. Η αρχική ιδέα και το πρώτο πρωτότυπο εργασίας του Orca ξεκίνησε τον Μάιο του 2004 από τον Mark Mulcahy, έναν τυφλό προγραμματιστή που δούλευε για τη Sun Microsystems.
Όταν ο Mark άφησε τη Sun Microsystems και άρχισε τη δική του επιχείρηση, το Γραφείο προγράμματος προσβασιμότητας πήρε τη δουλειά του Mark, συνέχισε με αυτή και εξέδωσε την πρώτη επίσημη έκδοση στις 3 Σεπτεμβρίου 2006. Όταν η Oracle αγόρασε την Sun Microsystems το 2010 περιέκοψαν εργασίες προγραμματιστών πλήρους ωραρίου που δούλευαν σε κομμάτια προσβασιμότητας του GNOME, συμπεριλαμβάνοντας τον κύριο συντηρητή του Orca Willie Walker. Από τότε, το Orca εκτελείται από εθελοντές, υπό τη διεύθυνση του Joanmarie Diggs. Στις 7 Σεπτεμβρίου 2011, η Igalia, μια εταιρεία ειδικευμένη στο Ελεύθερο λογισμικό, προσέλαβε την Joanmarie Diggs και υποστηρίζει τη δουλειά της στο Orca.

Το όνομα **Orca**, που είναι ένας άλλος όρος για την δολοφόνο-φάλαινα, δείχνει τη μακρά παράδοση της ονομασίας αναγνωστών κειμένου από πλάσματα του νερού , συμπεριλαμβάνοντας το προϊόν της τεχνολογίας υποβοήθησης των Windows που λέγεται JAWS (που αντιστοιχεί στο πρόσβαση εργασίας με ομιλία), τον πρώιμο αναγνώστη οθόνης DOS που λεγόταν Flipper, και την αγγλική εταιρεία προβλημάτων όρασης Dolphin Computer Access.

Από το GNOME 2.16, το Orca είναι ο προεπιλεγμένος αναγνώστης οθόνης της πλατφόρμας GNOME, αντικαθιστώντας το Gnopernicus. Ως αποτέλεσμα, το Orca ακολουθεί τους κύκλους σταθερής έκδοσης του GNOME των περίπου έξι μηνών. To Orca παρέχει ένα αριθμό διανομέων λειτουργικών συστημάτων, όπως το Solaris, Fedora, το openSUSE  και το  Ubuntu.

Ο αναγνώστης οθόνης Λίνουξ (LSR) ήταν ένας εναλλακτικός αναγνώστης οθόνης στο Orca που διευθυνόταν από την IBM και ξεκίνησε το 2006. Όμως, σταμάτησε την επόμενη χρονιά, επειδή η IBM εστίασε τους πόρους της σε άλλα έργα.

## Χαρακτηριστικά
Οι κατατομές του Orca επιτρέπουν την αποθήκευση και φόρτωση πολλών διαμορφώσεων και οι χρήστες μπορούν να προσπελάσουν εύκολα διάφορες κατατομές, διευκολύνοντας την πρόσβαση πολυγλωσσικού κειμένου και περιβαλλόντων.

## Κατάλογος συντηρητών
Η ανάπτυξη του Orca καθοδηγείται από τους συντηρητές της με τη βοήθεια των κοινοτήτων τους. Οι συντηρητές μέχρι τώρα είναι:

* Joanmarie Diggs
* Alejandro Leiva
* Willie Walker
* Mike Pedersen
* Eitan Isaacson
* Mesar Hameed

Άλλοι προγραμματιστές που είχαν μεγάλη συνεισφορά στο έργο είναι Marc Mulcahy, Rich Burridge και Scott Haeger.

## Παραπομπές


## Εξωτερικοί σύνδεσμοι
*Orca Website
*Orca's first programmer/inventor

Κατηγορία:Ελεύθερο λογισμικό
Κατηγορία:Linux
Αλέξανδρος Σταυρόπουλος

Ο **Αλέξανδρος (Αλέκος) Σταυρόπουλος** (Αθήνα, 11 Νοεμβρίου 1930 – Αιγάλεω, 3 Νοεμβρίου 2016) ήταν Έλληνας οικονομολόγος, πρώην πρόεδρος του Α.Ο. Αιγάλεω και πολιτικός. Διετέλεσε τρεις φορές πρόεδρος της ομάδας του Αιγάλεω κατά την περίοδο της μεγάλης ισχύος της, ενώ θεωρείται από τους πρωτεργάτες της αθλητικής ιδέας στην πόλη, καθώς το έτος 1956 ίδρυσε τα Τμήματα καλαθοσφαίρισης και πετοσφαίρισης του συλλόγου, των οποίων υπήρξε, ιδιαίτερα τα πρώτα χρόνια, ο κύριος χρηματοδότης.

Ο Αλέξανδρος Σταυρόπουλος ήταν γιος του Παναγιώτη Σταυρόπουλου, ο οποίος κατά τα έτη 1935-1939 υπήρξε πρόεδρος του ανεξάρτητου ποδοσφαιρικού σωματείου *«Αθλητική Ένωσις Αγίου Σπυρίδωνος»*, μιας εκ των τεσσάρων ομάδων που κατά το 1946 συνέπηξαν τον Α.Ο. Αιγάλεω.

Σπούδασε πολιτικές επιστήμες στο Πάντειο Πανεπιστήμιο και ασχολήθηκε με το επάγγελμα του εκτελωνιστή. Κατά τη διάρκεια της στρατιωτικής του θητείας, υπηρέτησε ως έφεδρος ανθυπολοχαγός στο στρατό ξηράς, αρχικά σε Κοζάνη και Γρεβενά και κατόπιν μετακλήθηκε λόγω των γνώσεών του στο Ελεγκτήριο του Ελληνικού Στρατού, πλησίον της Αμερικανικής Πρεσβείας, όπου απασχολήθηκε ως οικονομικός αξιωματικός σε θέση ευθύνης.

Ασχολήθηκε για πρώτη φορά με τα διοικητικά του Α.Ο. Αιγάλεω το 1954 και δυο χρόνια αργότερα (Νοέμβριος του 1956) εισηγήθηκε στο διοικητικό συμβούλιο την ίδρυση των νέων τμημάτων καλαθοσφαίρισης και πετοσφαίρισης ανδρών. Η εισήγησή του έγινε δεκτή και ο ίδιος ανέλαβε σχεδόν εξ ολοκλήρου τη σύσταση και τη χρηματοδότησή τους.

Θήτευσε σε όλες σχεδόν τις θέσεις, πρόεδρος, αντιπρόεδρος, γενικός γραμματέας κλπ. κατά τη διάρκεια της πλέον επιτυχούς περιόδου της ομάδας. Ήταν πρόεδρος κατά τα έτη 1963, 1971, 1972 και το φθινόπωρο του 1981, όταν ηγήθηκε πρωτοβουλίας παλαιών παραγόντων για την εξεύρεση της διαδόχου καταστάσεως, μετά την αποχώρηση του προηγούμενου προέδρου Γεωργίου Καραμπατέα. Ενέκρινε την είσοδο στα διοικητικά της ομάδας του Βίκτωρα Μητρόπουλου.

Το 1975 υπήρξε υποψήφιος δήμαρχος Αιγάλεω με το συνδυασμό *Τοπική Δημοκρατική Αναγέννησις* ο οποίος υποστηρίχθηκε από τη Νέα Δημοκρατία.

Για την προσφορά του στα κοινά του συλλόγου του Αιγάλεω Α.Ο. έχει τιμηθεί, επανειλημμένως από το *«Σύνδεσμο βετεράνων ποδοσφαιριστών, αθλητών και παραγόντων Αιγάλεω Α.Ο.»*, καθώς και από την Πανελλήνια Ένωση Ασσυρίων (2015).

Ήταν νυμφευμένος με την Άννα Σταυροπούλου-Κωνσταντοπούλου και έχουν αποκτήσει δυο παιδιά, τον Παναγιώτη και την Κυριακή. Υπήρξε ανέκαθεν, κάτοικος Αιγάλεω.

## Παραπομπές


Κατηγορία:Πρόεδροι ποδοσφαιρικών ομάδων της Ελλάδας
Κατηγορία:Έλληνες πολιτευτές
Κατάλογος αστεροειδών/1201-1300

...προηγούμενος  επόμενος...

 

...προηγούμενος  επόμενος...

<
Κιούζι

Το **Κιούζι** (, ετρουσκικά: *Clevsin*, γλώσσα της Ούμπριας: *Camars*,  αρχαία ελληνικά: *Κλύσιον*, λατινικα: *Clusium*), είναι πόλη και δήμος στην επαρχία της Σιένας, στην Τοσκάνη, Ιταλία.   
## Ιστορία

Το Clevsin (στα ετρουσκικά) ήταν μία από τις πιο ισχυρές πόλεις της Ετρουσκικής Συνομοσπονδίας. Πέρασε υπό την επιρροή της Ρώμης τον 3ο αιώνα προ Χριστού και ενεπλάκη στον Πόλεμο των Συμμάχων (91-88 π.Χ.).   

Το 540 καταλήφθηκε από τους Οστρογότθους και αργότερα αποτέλεσε την έδρα του δουκάτου των Λομβαρδών. Από τον 11ο αιώνα ήταν κάτω από την εξουσία του τοπικού επισκόπου, αργότερα πέρασε στην εξουσία του Ορβιέτο και από το 1231 στην Σιένα, στην οποία και ανήκε από το 1556, όταν και προσαρτήθηκε στο Μεγάλο Δουκάτο της Τοσκάνης.  
## Κυριότερα αξιοθέατα

Οι πεδιάδες γύρω από το Κιούζι είναι διάσπαρτες από τάφους αυτού του πολιτισμού. Το Ετρουσκικό Μουσείο του Κιούζι είναι ένα από τα πιο σημαντικά μέρη όπου υπάρχουν ευρήματα του Ετρουσκικού πολιτισμού στην Ιταλία.  

Άλλα αξιοθέατα περιλαμβάνουν:
*Τον Καθεδρικό (Duomo) του Αγίου Secondiano σε ρωμανικό ρυθμό, χτισμένο περίπου το 560 μ.Χ. στη θέση προηγούμενης βασιλικής, και ανακαινισμένου τον 13ο αιώνα. Αποτελείται από τον κύριο ναό με δύο κλίτη που υποστηρίζονται από αρχαίες κολόνες. Το Παρεκκλήσι της Θείας Ευχαριστίας περιέχει το έργο του Φερναρντίνο Φουτζάι  *Γέννηση και Άγιοι*. Ο Καθεδρικός είχε ξεχωριστό κωδωνοστάσιο το οποίο μετατράπηκε σε αμυντικό πύργο το 1585. Κάτω από τον πύργο υπάρχει ρωμαϊκή πισίνα που χρονολογείται από τον 1ο αιώνα προ Χριστού.     
*Ο λεγόμενος "Λαβύρινθος του Πορσήννα" (Λαρς Πορσήννας, Ετρούσκος βασιλιάς), ο οποίος είναι μια σειρά από τούνελ κάτω από την πόλη, χτισμένα τον 6-5 αιώνα π.Χ., η πιθανή χρήση στην ετρουσκική-ρωμαϊκή εποχή των οποίων ήταν η αποστράγγιση των όμβριων υδάτων. Σύμφωνα με τον Πλίνιο (*[[Φυσική Ιστορία (Πλίνιος)|Φυσική Ιστορία]]*, XXXVI, XIX, 91-93), ο Λαβύρινθος ήταν μέρος ενός μνημείου που περιέκλειε τον τάφο του βασιλιά Πορσήννα).   
 
## Συγκοινωνία
Το Κιούζι εξυπηρετείται από μια έξοδο στον αυτοκινητόδρομο Α1. Επίσης από σταθμό στη σιδηροδρομική γραμμή που ενώνει τη Ρώμη με τη Φλωρεντία (Κιούζι-Κιανστιάνο Τέρμε).

## Αδελφοποιημένες πόλεις
* Andrézieux-Bouthéon, Γαλλία
* Neu Isenburg, Γερμανία

## Εξωτερικοί σύνδεσμοι

*Επίσημη ιστοσελίδα
*
*Ένα blog για το Κιούζι 

Κατηγορία:Δήμοι της Επαρχίας της Σιένα
Προϊστορία της Γαλλίας

**Προϊστορική Γαλλία** είναι η περίοδος της κατάληψης από τους ανθρώπους (συμπεριλαμβάνοντας τους πρώιμους ανθρωπίνους) της γεωγραφικής εκτάσεως που καλύπτεται από τη σημερινή Γαλλία η οποία εκτείνεται δια μέσου της προϊστορίας και τελειώνει στην Εποχή του Σιδήρου με τον κελτικό "πολιτισμό Λα Τεν".

Λίθινα εργαλεία δείχνουν ότι πρώιμοι άνθρωποι ήταν παρόντες στη Γαλλία τουλάχιστον 1,57 εκατομμύρια χρόνια πριν.

## Ή Παλαιολιθική

### Κατώτερη Παλαιολιθική
Λίθινα εργαλεία που ανακαλύφθηκαν στο Λεζινιάν-λα-Σεμπ το 2009 αποδεικνύουν ότι πρώιμοι άνθρωποι ήταν παρόντες στη Γαλλία τουλάχιστον 1,57 εκατομμύρια χρόνια πριν.

## Παραπομπές


Κατηγορία:Ιστορία της Γαλλίας
Φιλία (Αριστοτέλης)

Η **Φιλία**, κατά τον Αριστοτέλη, είναι μια από τις βασικότερες έννοιες της ανθρώπινης νόησης και δραστηριότητας, γι αυτό είναι και η μοναδική  περίπτωση που την εξετάζει και την αναλύει σ΄ όλες τις πτυχές της σε δυο κεφάλαια των Ηθικών Νικομαχείων.
## Σύνοψη
Η φιλία είναι ένα είδος αρετής ή τουλάχιστον συνυφασμένη με την αρετή. Εκτός όμως απ΄αυτό η φιλία είναι και πράγμα πάρα πολύ αναγκαίο στη ζωή του ανθρώπου γιατί κανείς δεν θα προτιμούσε να ζει χωρίς φίλους έστω κι αν έχει στην κατοχή του όλα τα άλλα αγαθά. Γι΄αυτό ακόμα και οι πλούσιοι και εκείνοι που κατέχουν αξιώματα και πολιτική εξουσία, πιστεύουν ότι η παρουσία φίλων είναι πολύ μεγάλη ανάγκη. Εξάλλου οι άνθρωποι στη φτώχεια και στις άλλες δυστυχίες τους, πιστεύουν ότι το μόνο καταφύγιο είναι οι φίλοι. Επιπλέον οι φίλοι συνδράμουν τους νέους ώστε να τους αποτρέψουν από τα λάθη, και, προκειμένου, για τους μεγάλους στην ηλικία, τους φροντίζουν και αναπληρώνουν τις δυνάμεις που τους λείπουν. «Όταν δυο πηγαίνουν μαζί» διότι και οι δυο είναι πιο ικανοί να κατανοήσουν από κοινού και να ενεργήσουν.

*Τῆς *'φιλίας''' τρία εἴδη ἐστίν· ἡ μὲν γὰρ αὐτῆς ἐστι φυσική͵ ἡ δὲ ἑταιρική͵ ἡ δὲ ξενική.φυσικὴν μὲν οὖν ταύτην λέγομεν͵ ἣν οἱ γονεῖς πρὸς τὰ ἔκγονα ἔχουσι καὶ οἱ συγγενεῖς πρὸς ἀλλήλους· ταύτην δὲ κεκλήρωται καὶ τἆλλα ζῷα. ἑταιρικὴν δὲ καλοῦμεν τὴν ἀπὸ συνηθείας γινομένην καὶ μηδὲν προσήκουσαν γένει͵ ἀλλ΄ οἷον ἡ Πυλάδου πρὸς Ὀρέστην. ἡ δὲ ξενικὴ φιλία ἡ ἀπὸ συστάσεως καὶ διὰ γραμμάτων γινομένη πρὸς τοὺς ξένους. τῆς ἄρα φιλίας ἡ μέν ἐστι φυσική͵ ἡ δὲ ἑταιρική͵ ἡ δὲ ξενική· προστιθέασι δέ τινες τετάρτην ἐρωτικήν.


## Η πρώτη φιλία

## Η τέλεια φιλία

## Η κοινωνική σημασία της φιλίας

## Παραπομπές


Κατηγορία:Ηθικά Νικομάχεια
Κατηγορία:Φιλοσοφία της αγάπης
Γιάννης Γεωργικόπουλος

Ο **Γιάννης Γεωργικόπουλος** (29 Μαρτίου 1973) είναι Έλληνας πρώην καλαθοσφαιριστής, αγωνιζόμενος ως πλέι μέικερ. Ήταν διεθνής με τις εθνικές Παίδων και Εφήβων.

## Βιογραφία
Γεννήθηκε στις 29 Μαρτίου του 1973.

## Καριέρα
Κατά τις περιόδους 1990-1995 και 1996-1997 αγωνίστηκε στον Παναθηναϊκό.Έπαιξε και στον Απολλών Πατρών. Κατά την περίοδο 1999-00 αγωνίστηκε στο εξωτερικό με την φανέλα της ιταλικής Biella. Με τον Παναθηναϊκό κατέκτησε το Κύπελλο Ελλάδας το 1993 και το Διηπειρωτικό Κύπελλο το 1996.

## Εθνικές Ομάδες
Στην εθνική Παίδων αγωνίστηκε σε 20 αγώνες και σκόραρε 84 πόντους. Στην εθνική εφήβων αγωνίστηκε σε 35 αγώνες και σκόραρε 323 πόντους.

## Παραπομπές
*https://web.archive.org/web/20110923101306/http://www.basket.gr/archive/players/BestPlayer.asp?PlayerCode=295
*http://doubleteam.gr/panathinaikos-a-z/#%CE%93
*http://www.tovima.gr/sports/article/?aid=124274

Κατηγορία:Έλληνες καλαθοσφαιριστές
Κατηγορία:Καλαθοσφαιριστές Παναθηναϊκού
Κατηγορία:Καλαθοσφαιριστές Απόλλωνα Πατρών
Ιατρικός κώδικας της Μονής Χιλανδαρίου

Ο **Ιατρικός κώδικας της Μονής Χιλανδαρίου**, είναι χειρόγραφο βιβλίο γραμμένο στα αρχαία σερβικά και βρίσκεται στην βιβλιοθήκη της Μονής Χιλανδαρίου στο Άγιο Όρος. Το βιβλίο αποτελεί συλλογή διαφόρων ιατρικών αρχείων του Μεσαίωνα. Ανακαλύφθηκε το 1952 από τον Τζόρτζε Ράνροτσιτς.

Πιστεύεται ότι γράφτηκε τον 15ο ή τον 16ο αιώνα από άγνωστο συγγραφέα, αν και πιστεύεται ότι οι συγγραφείς ήταν περισσότεροι από ένας.

Περιλαμβάνει τα εξής κεφάλαια:
* διαγνωστικά
* λοιμώδη νοσήματα
* φαρμακολογία
* σύνθετα ναρκωτικά και φαρμακοθεραπεία
* φλεβοτομία
* παιδιατρική
* τοξικολογικά στοιχεία 

## Παραπομπές


## Πηγές
* Vaso Milinčević, Hilandarski medicinski kodeks, Narodna biblioteka SR Srbije
* Hilandarska medicinska pravila
* Anka Lalović, Srpska medicina u Srednjem veku, Zaječar

Κατηγορία:Σερβική λογοτεχνία του Μεσαίωνα
Κατηγορία:Μονή Χιλανδαρίου
Κωνσταντίνος Διογένης (στρατηγός)

Ο **Κωνσταντίνος Διογένης** ήταν ένας εξέχων βυζαντινός στις αρχές του 11ου αιώνα, που δραστηριοποιούνταν στα Βαλκάνια σαν στρατηγός και διοικητής. Ήταν το πρώτο αξιόλογο μέλος της οικογένειας Διογένη από την Καππαδοκία ο οποίος διαδραμάτισε σημαντικό ρόλο στο 11ο αιώνα στο Βυζάντιο.

Ξεκίνησε την καριέρα του ως διοικητής ενός από στρατιωτικά τάγματα κατά τη διάρκεια της βασιλείας του Βασιλείου Β΄ (976-1025), στην της τελευταίας εκστρατείας του εναντίον της Βουλγαρίας. Το 1014, συμμετείχε στην αποφασιστική νίκη του Βυζαντίου στην Μάχη του Κλειδίου. Το 1018 ο χρεώθηκε την εκκαθάριση των τελευταίων εναπομεινάντων κέντρων της βουλγαρικής αντίστασης. Πήρε το Σίρμιο και ονομάστηκε διοικητή του ( άρχων ), με το κύρος του που εκτείνεται πάνω από τα υποτελή της Σερβίας κρατίδιο της Ράσκας. Ο τίτλος του ήταν του στρατηγού της Σερβίας όπου μαρτυρείται σε μια σφραγίδα που αποδίδεται σε αυτόν. Ο Διογένης διατάχθηκε από τον Βασίλειο Β΄ να υποτάξει τον Σέρμορ της Σρεμ υποτελή στους βούλγαρους  προκειμένου να εδραιωθεί ο βυζαντινός έλεγχος των βόρειων Βαλκανίων. Κατά συνέπεια, ο Διογένης τον κάλεσε σε συνομιλίες στις εκβολές του ποταμού Σάβα στο Δούναβη , αλλά του είχε στήσει παγίδα τον συνέλαβε και τον σκότωσε .

Περίπου το 1022 ή 1025, ο Κωνσταντίνος έγινε ο Βυζαντινός διοικητής (Στρατηγός Αυτοκράτορας ) της Βουλγαρίας. Με αυτή την ικανότητα απέκρουσε εισβολή του πατζινακικού το 1027. Κατά το ίδιο έτος, είχε αποσυρθεί νότια προς τη Θεσσαλονίκη, αλλά διατήρησε, τουλάχιστον στα χαρτιά, το ρόλο του ως διοικητής, όπως πιστοποιείται από άλλη σφραγίδα που αναφράφει : "Ανθύπατος , πατρίκιος και δούκας της Θεσσαλονίκης, η Βουλγαρία και η Σερβία". 

Ο Κωνσταντίνος είχε παντρευτεί μία , άγνωστου ονόματος, κόρη του Βασιλείου Αργυρού, αδελφού του αυτοκράτορα Ρωμανού Γ΄ Αργυρού αλλά το 1029 είχε κατηγορηθεί μαζί με άλλους εξέχοντες στρατηγούς, όπως ο Ευστάθιος Δαφνομήλης , για συνωμοσία εναντίον του αυτοκράτορα μαζί με την Θεοδώρα. Μετατέθηκε ανατολικά ως στρατηγός των Θέματος των Θρακησίων, αλλά σύντομα επέστρεψε στην Κωνσταντινούπολη, όπου φυλακίστηκε και αργότερα τυφλώθηκε. Η Θεοδώρα εκάρη μοναχή και αποσύρθηκε σε ένα μοναστήρι, αλλά προφανώς συνέχισε να συνωμοτούν με τον Διογένη, ο οποίος σχεδίαζε να εκμεταλλευτεί την απουσία του Ρωμανού στην εκστρατεία στην Ανατολή (το 1032) για να αποδράσουν στα Βαλκάνια. Το σχέδιο είχε διαρρεύσει στο Ρωμανό ο Θεοφάνης, μητροπολίτης Θεσσαλονίκης, και οι συνωμότες συνελήφθησαν. Ο Διογένης μεταφέρθηκε στο Παλάτι των Βλαχερνών για ανάκριση από τον Ιωάννη τον ευνούχο, αλλά ο Κωνσταντίνος αυτοκτόνησε αντί να ομολογήσει με βασανιστήρια.

Ο γιος του Κωνσταντίνου ήταν ο Ρωμανός Δ΄ Διογένης μετέπειτα αυτοκράτορας.

## Παραπομπές


## Πηγές

*
*
*
*
*
*
*

Κωνσταντινος
Κατηγορία:Βυζαντινοί διοικητές Θεμάτων
Κατηγορία:Μεσαιωνική ιστορία της Σερβίας
Κατηγορία:Μεσαιωνική ιστορία της Βουλγαρίας
Κατηγορία:Βυζαντινοί του 11ου αιώνα
Κατηγορία:Κυβερνήτες του Θέματος Θρακησίων
Ιωάννης πρωτοσπαθάριος και κατεπάνω της Ρας

Ο **Ιωάννης**, αγνώστων λοιπών στοιχείων,  ήταν βυζαντινός στρατηγός, πρωτοσπαθάριος, και διοικητής του Κατεπανάτου της Ρας. Ο Ιωάννης είναι γνωστός από νομίσματα της εποχής του, σαν κατεπάνω χρημάτισε περίπου την περίοδο  969-976.

## Πηγές
* lexandru Madgearu, Byzantine Military Organization on the Danube, 10th-12th Centuries

Κατηγορία:Βυζαντινή Σερβία
Κατηγορία:Πρωτοσπαθάριοι
Κατηγορία:Κατεπάνω
New wave of American heavy metal

Το **New Wave of American Heavy Metal** είναι είδος της heavy metal μουσικής, το οποίο ξεκίνησε στα μέσα της δεκαετίας του '90 στην Βόρεια Αμερική, γνωρίζοντας μεγάλη επιτυχία στις Ηνωμένες Πολιτείες κατά την πρώτη δεκαετία της νέας χιλιετίας.
Τα πρώτα συγκροτήματα που εντάχθηκαν στο είδος ήταν οι Pantera, οι Slipknot και οι Machine Head. Το είδος περιλαμβάνει μία ποικιλία συγκροτημάτων που προέρχονται από το Alternative Metal, το Death Metal, το Groove Metal, το Progressive Metal, κ.α..

## Το είδος
Το New Wave of American Heavy Metal έχει τις ρίζες του στην hardcore σκηνή της Νέας Υόρκης και το thrash metal της δεκαετίας του '80. Έκανε την εμφάνιση στα μέσα της δεκαετίας του '90, όταν πλέον η σκηνή του grunge είχε παρακμάσει και τα συγκροτήματα που πρωτοστάτησαν στην ανάδειξη του νέου είδους ήταν οι Pantera, οι Slipknot, οι Machine Head, οι Biohazard, κ.α..
Τα συγκροτήματα του είδους συνδυάζουν την επιθετικότητα του hardcore με την τεχνική του Heavy και Progressive Metal. Τα φωνητικά ως συνήθως μοιάζουν με το γρύλισμα του Φιλ Άνσελμο των Pantera, χωρίς να απουσιάζουν τα ακραία, death metal φωνητικά ή τα "καθαρά" φωνητικά του κλασικού heavy metal.

## Επιλεγμένα συγκροτήματα του είδους

## Επιλεγμένα άλμπουμς

## Πηγές
* The New Wave Of American Heavy Metal - Smcgavin1
* NWOAHM - New Wave of American Heavy Metal
* New Wave American Heavy Metal | - The Age of Metal

Κατηγορία:Είδη heavy metal
Κάρλος Χάθκοκ

Ο **Kάρλος Νόρμαν Χάθκοκ** (20 Μαΐου 1942 - 22 Φεβρ. 1999) ήταν Αμερικανός πεζοναύτης, θρύλος των ελεύθερων σκοπευτών στην διάρκεια του πολέμου του Βιετνάμ. Το προσωνύμιο του ήταν *Λευκό Φτερό*, από το φτερό που είχε τοποθετήσει στο καπέλο του. Το Β. Βιετνάμ τον είχε επικηρύξει με 30.000 δολάρια,

Ο ίδιος υποστήριζε ότι είχε 300 επιτυχίες, οι επιβεβαιωμένες όμως ήταν 93, η καλύτερη επίδοσή του ήταν ο στόχος σε απόσταση 2.250 μ. ρεκόρ που καταρρίφθηκε από τον Καναδό δεκανέα  Ρομπ Φέρλογκ, ο οποίος εξουδετέρωσε το στόχο του, ένα μαχητή της Αλ Κάϊντα, κατά την επιχείρηση «Ανακόντα» στο Αφγανιστάν το 2002, από απόσταση 2.430 μέτρων. Το 1969, ενώ διοικούσε μία διμοιρία ελεύθερων σκοπευτών, το αυτοκίνητο που επέβαινε προσέκρουσε σε νάρκη. Από την έκρηξη υπέστη σοβαρά εγκαύματα. Μετά τον πόλεμο εργάστηκε στο Κέντρο εκπαίδευσης ελεύθερων σκοπευτών του Κουόντικο.

Απεβίωσε στις 22 Φεβρουαρίου 1999 από σκλήρυνση κατά πλάκας.

## Παραπομπές


## Εξωτερικοί σύνδεσμοι
* 

Κατηγορία:Πόλεμος του Βιετνάμ
Κατηγορία:Αμερικανοί στρατιωτικοί ελεύθεροι σκοπευτές
Κατάλογος αστεροειδών/1301-1400

...προηγούμενος  επόμενος...

 

...προηγούμενος  επόμενος...

=
Μηναίο του Μπράτκοβ

Το **Μηναίο του Μπράτκοβ** (*[[σερβικά]] : Братков минеј*) είναι μεσαιωνικό χειρόγραφο Σερβικό ορθόδοξο ημερολόγιο (μηναίον) του 13ου αιώνα. Ονομάζεται έτσι από τον συγγραφέα του, Μπράτκοβ. Είναι το παλαιότερο μηναίο στη σερβική λογοτεχνία. Είναι γραμμένο σε περγαμηνή, κατά τη εποχή του βασιλιά Βλάντιλαβ (1234-1243), στα κυριλλικά και την παλιά εκκλησιαστική σλαβονική γλώσσα.

Το βιβλίο αποτελείται από τέσσερα μέρη, τα οποία ομαδοποιούνται σε μία "προσευχή" για κάθε μήνα από τον Σεπτέμβριο μέχρι το Νοέμβριο, γραμμένο κατά το τελευταίο τρίμηνο του 13ου αιώνα, ενώ το υπόλοιπο είναι γραμμένο στο πρώτο μισό του 14ου αιώνα.

Το βιβλίο περιέχει επίσης τμήματα των προσευχών του Αγίου Ναούμ της Αχρίδας (περ. 830 - 910).

Ανήκε στα χειρόγραφα της παλιάς εθνικής βιβλιοθήκης της Σερβίας και, καθώς τα περισσότερα από τα χειρόγραφα από τα αρχεία της εξαφανίστηκαν, κλάπηκαν από τις δυνάμεις κατοχής, κατά τη διάρκεια του Α΄ Παγκοσμίου Πολέμου, κατέληξε στη Γερμανία, όπου αγοράστηκε το 1969. Από τότε φυλάσσεται στα αρχεία της νέας Εθνικής Βιβλιοθήκης της Σερβίας.

## Παραπομπές


## Αναφορές
* 

## Εξωτερικοί σύνδεσμοι
* Братков минеј - Дигитална Народна библиотека Србије - RS-647
* Старо српско писано наслеђе, РТС 28.09.2010.
* Српске рукописне књиге, ЈАТ архива

Κατηγορία:Βασίλειο της Σερβίας (Μεσαίωνας)
Κατηγορία:Σερβική λογοτεχνία του Μεσαίωνα
Σάντερλαντ

Το **Σάντερλαντ** (αγγλικά: *Sunderland*) είναι πόλη και μητροπολιτική περιοχή στις έκβολές του ποταμού Γουέαρ στη Βορειοανατολική Αγγλία. Το 2011 είχε πληθυσμό 174.286.

## Ιστορική Αναφορά
Στην περιοχή που σήμερα βρίσκεται το Σάντερλαντ, ιστορικά υπήρχαν τρεις οικισμοί. Ο πρώτος, δημιουργήθηκε το 674 μ.Χ.. Αργότερα το Σάντερλαντ αναπτύχθηκε σαν λιμάνι που έπαιζε σημαντικό ρόλο στο εμπόριο άνθρακα και αλατιού. Κατά τον 14ο αιώνα, άνθησε η ναυπήγηση πλοίων.

## Αθλητισμός
Στο Σάντερλαντ βρίσκεται η έδρα της ποδοσφαιρικής ομάδας Σάντερλαντ ΑΦΚ που δημιουργήθηκε το 1879.

## Αδελφοποιημένες πόλεις
Το Σάντερλαντ είναι αδελφοποιημένο με τις παρακάτω πόλεις:

*  Σαιν-Ναζαίρ, Γαλλία
*  Έσσεν, Γερμανία
*  Ουάσινγκτον, Ηνωμένες Πολιτείες Αμερικής
*  Χαρμπίν, Κίνα

## Παραπομπές


## Εξωτερικοί σύνδεσμοι
*This is Sunderland: Οδηγός για την πόλη του Σάντερλαντ
* 

Κατηγορία:Πόλεις της Αγγλίας
Μάχη του Ταλάς

Η **Μάχη του Ταλάς** (ή **Μάχη του Αρτλάκ**) (怛 罗斯 会战) (معركة نهر طلاس) το 751 μ.Χ. ήταν μια σύγκρουση μεταξύ του αραβικού Χαλιφάτου των Αββασιδών και της κινεζικής Δυναστείας των Τανγκ, υπό τον Αυτοκράτορα Ξουανζόνγκ (μαζί με διάφορους άλλους λαούς και έθνη που συνδέονται με τη γεωγραφική περιοχή στην οποία διαδραματίστηκε) για τον έλεγχο όχι μόνο της περιοχής Συρ Ντάρια, αλλά και μιας στρατηγικής περιοχής της Κεντρικής Ασίας.

Η Μάχη του Ταλάς σηματοδότησε το τέλος της δυτικής εδαφικής επέκτασης της δυναστείας των Τανγκ, που αντιπροσώπευε το πιο απομακρυσμένο σημείο της εδαφικής επέκτασης προς τα δυτικά από τους Τανγκ, ή οποιασδήποτε προηγούμενης ή επόμενης κινεζικής δυναστείας. Πριν από αυτή την αναμέτρηση, ο στρατός των Τανγκ είχε προχωρήσει περαιτέρω προς τα δυτικά, σε μια σειρά από στρατιωτικά γεγονότα, κατά τη διάρκεια των οποίων διάφορες πόλεις και κράτη είχαν κατακτηθεί ή ανατραπεί. Εν τω μεταξύ, μία καινούργια δύναμη προέκυψε στην περιοχή. Ξεκινώντας με μια εξέγερση εναντίον του Χαλιφάτου των Ομεϋαδών, κυρίως στο κεντρικό Χορασάν, όχι πολύ μακριά από τον ποταμό Ταλάς, η εξέγερση του χαλιφάτου των Αββασιδών έδωσε την αποφασιστική νίκη ενάντια στο Χαλιφάτο των Ομεϋαδών, στη Μάχη του Ζαμπ, το 750, με αποτέλεσμα να μπορούν να χρησιμοποιήσουν, πλέον, τα στρατεύματά τους για άλλους σκοπούς, ένας εκ των οποίων θα ήταν η ανακοπή της επέκτασης των Τανγκ στην περιοχή.

Τον Ιούλιο του 751, τόσο τα στρατεύματα των Τανγκ όσο και οι στρατιώτες των Αββασιδών συναντήθηκαν στην κοιλάδα του ποταμού Ταλάς, όπου οι δυνάμεις των Τανγκ ηττήθηκαν. Η Μάχη του Ταλάς είναι σημαντική, με βάση τις προκύπτουσες αλλαγές στις πολιτικές τύχες των αντίπαλων πλευρών, και γενικά στην περιοχή, όπως και τα οικονομικά οφέλη του ελέγχου σ' αυτή τη στρατηγική περιοχή κατά μήκος του Δρόμου του Μεταξιού. Υπάρχει επίσης ένας μύθος, κατά τον οποίο Κινέζοι κρατούμενοι που συνελήφθησαν μετά τη μάχη, συνέβαλλαν στη μεταφορά της τεχνολογίας για την παραγωγή χαρτιού στη Μέση Ανατολή και τελικά την Ευρώπη.

## Παραπομπές


Ταλάς
Κατηγορία:Ιστορία της Κίνας
Κατηγορία:8ος αιώνας
Μπααθισμός

Ο **Μπααθισμός** (αραβικά: البعث αλ-Μπάαθ σημαίνει "αναγέννηση" / "ανάσταση") είναι μια αραβική εθνικιστική ιδεολογία που προωθεί την ανάπτυξη και τη δημιουργία ενός ενιαίου αραβικού κράτους, μέσα από την ηγεσία του κόμματος της πρωτοπορίας για μια προοδευτική επαναστατική κυβέρνηση. Η επίσημη ιδεολογία βασίζεται στις θεωρίες των Ζακί αλ-Αρσουζί (ανάλογες με το κίνημα Μπάαθ Συρίας), Μισέλ Αφλάκ και Σαλάχ αλ-Ντιν αλ-Μπίταρ.

Ο Αφλάκ υποστήριξε τις απόψεις του Σάτι αλ Χούσρι ότι η γλώσσα ήταν ο σημαντικότερος παράγοντας ενότητας του αραβικού έθνους, καθώς η γλώσσα οδηγούσε σε ενότητα σκέψης, κανόνων και ιδανικών. Η ιστορία θεωρήθηκε επίσης ένα άλλο ενοποιητικό χαρακτηριστικό, καθώς ήταν το «γόνιμο έδαφος στο οποίο η συνείδησή μας έλαβε μορφή». Το κέντρο της σκέψης του Μπααθισμού του Αφλάκ ήταν ο ίδιος ο Μπααθισμός (που κυριολεκτικά σημαίνει «αναγέννηση»).

Αυτή η αναγέννηση θα μπορούσε να επιτευχθεί μόνο με την ένωση των αραβικών κρατών και την μεταμόρφωση του αραβικού κόσμου πολιτικά, οικονομικά, πνευματικά και ηθικά. Αυτή η «μελλοντική αναγέννηση» θα αποτελούσε μία νέα αρχή και θα έφερνε ένα μήνυμα από το Άραβες, το οποίο συνοψίστηκε στο σύνθημα του Κόμματος των Μπααθιστών «Ένα Έθνος, Φέρνοντας ένα Αιώνιο Μήνυμα».

## Παραπομπές


## Δείτε επίσης
*Αραβικό Κίνημα Μπάαθ
*Κόμμα Μπάαθ
*Κόμμα Μπάαθ (Συριακή κυρίαρχη παράταξη)
*Κόμμα Μπάαθ (Ιρακινή κυρίαρχη παράταξη)

Κατηγορία:Πολιτικές θεωρίες
Κόμμα Μπάαθ

Το **Αραβικό Σοσιαλιστικό Κόμμα Μπάαθ** (αραβικά: حزب البعث العربي الاشتراكي *Χιζμπ Αλ-Μπάαθ Αλ-Αραμπί Αλ-Ιστιρακί*) ήταν ένα πολιτικό κόμμα που ιδρύθηκε στη Συρία από τους Μισέλ Αφλάκ, Σαλάχ αλ-Ντιν αλ-Μπίταρ και τους συνεργάτες του Ζακί αλ-Αρσουζί. Το κόμμα ευαγγελίζόταν τον Μπααθισμό (από τα αραβικά: البعث Αλ-Μπάαθ ή Μπάαθ που σημαίνει «αναγέννηση» ή «ανάσταση»), που είναι μια ιδεολογία - ανάμειξη αραβικού εθνικισμού, παναραβισμού, αραβικού σοσιαλισμού και αντι-ιμπεριαλιστικών συμφερόντων. Ο Μπααθισμός ζητά ενοποίηση του αραβικού κόσμου σε ένα ενιαίο κράτος. Το σύνθημά του, «Ενότητα, Ελευθερία, Σοσιαλισμός», αναφέρεται στην αραβική ενότητα, και την ελευθερία από μη αραβικό έλεγχο και παρεμβολές.

Το κόμμα ιδρύθηκε έπειτα από τη συγχώνευση του Αραβικού Κινήματος Μπάαθ, με επικεφαλής τους Αφλάκ και αλ-Μπίταρ, και του Αραβικού Μπάαθ, με επικεφαλής τον αλ Αρσουζί, στις 7 Απριλίου 1947 ως **Αραβικό Κόμμα Μπάαθ**. Το κόμμα, σε σύντομο χρονικό διάστημα, ίδρυσε παραρτήματα σε άλλες αραβικές χώρες, αν και ουσιαστικά διέθετε την εξουσία μόνο στο Ιράκ και τη Συρία. Το Αραβικό Κόμμα Μπάαθ συγχωνεύθηκε με το Αραβικό Σοσιαλιστικό Κόμμα, με επικεφαλής τον Ακράμ αλ-Χαουρανί, το 1952, για να σχηματίσουν το Αραβικό Σοσιαλιστικό Κόμμα Μπάαθ. Το νεοσύστατο κόμμα αποτελούσε μια σχετική επιτυχία, και αναδείχθηκε δεύτερο μεγαλύτερο κόμμα στο κοινοβούλιο της Συρίας στις εκλογές του 1954. Αυτό, σε συνδυασμό με την αύξηση της δύναμης του Συριακού Κομμουνιστικού Κόμματος, οδήγησε στη δημιουργία της Ηνωμένης Αραβικής Δημοκρατίας (ΗΑΔ), μιας ένωσης της Αιγύπτου με τη Συρία. Η Ένωση απέβει άκαρπη, ενώ το συριακό πραξικόπημα του 1961 διέλυσε την Ένωση.

Μετά τη διάλυση της ΗΑΔ, το κόμμα Μπάαθ ανασυστάθηκε. Ωστόσο, κατά τη διάρκεια της ΗΑΔ, στρατιωτικοί ακτιβιστές δημιούργησαν τη Στρατιωτική Επιτροπή να αναλάβει τον έλεγχο του κόμματος Μπάαθ από τους πολιτικούς. Εν τω μεταξύ, στο Ιράκ, το τοπικό παράρτημα του κόμματος Μπάαθ είχε καταλάβει την εξουσία, με την ενορχήστρωση και καθοδήγηση της Επανάστασης Ραμαντάν, για να χάσει την εξουσία μερικούς μήνες αργότερα. Η Στρατιωτική Επιτροπή, με τη συγκατάθεση του Αφλάκ, πήρε την εξουσία στη Συρία με την Επανάσταση της 8ης Μαρτίου του 1963.

Η πάλη για την εξουσία μεταξύ της πολιτικής παράταξη με επικεφαλής τους Αφλάκ, αλ-Μπίταρ και Μυνίφ αλ-Ραζάζ και της Στρατιωτικής Επιτροπής με επικεφαλής τους Σαλάχ Τζαντίντ και Χαφέζ αλ Άσαντ. Καθώς οι σχέσεις μεταξύ των δύο παρατάξεων επιδεινώθηκαν, η Στρατιωτική Επιτροπή ξεκίνησε το συριακό πραξικόπημα του 1966 που ανέτρεψε την Εθνική Διοίκηση με επικεφαλής τον αλ-Ραζάζ, τον Αφλάκ και τους υποστηρικτές τους. Το πραξικόπημα του 1966 είχε ως αποτέλεσμα να διαιρεθεί το κόμμα Μπάαθ μεταξύ της Ιρακινής και της Συριακής παράταξης.

## Παραπομπές


Κατηγορία:Ιστορία της Μέσης Ανατολής
Πνευματικό Ίδρυμα Γεωργίου Παπανδρέου

Το **Πνευματικό Ίδρυμα Γεωργίου Α. Παπανδρέου** δημιουργήθηκε με Προεδρικό Διάταγμα τον Απρίλιο του 1989 (ΦΕΚ: Τεύχος Β΄, Αρ. Φύλλου 258, 14/4/1989) ως κοινωφελές ίδρυμα μη κερδοσκοπικού χαρακτήρα. Eδρεύει στο ιστορικό κέντρο της Αθήνας, στον Κεραμεικό, στην οδό Πειραιώς 83 και Σαλαμίνος, διοικείται από 17μελές Διοικητικό Συμβούλιο και εποπτεύεται από τα υπουργεία Οικονομικών, Εθνικής Παιδείας και Θρησκευμάτων, και Πολιτισμού.

Κύριοι σκοποί του Ιδρύματος είναι η συστηματική μελέτη και έρευνα της ζωής και του έργου του Γεωργίου Α. Παπανδρέου ως πνευματικού ανθρώπου και πολιτικού άνδρα, καθώς επίσης και η διαφύλαξη της ιστορικής μνήμης, της κληρονομιάς και των αρχών που εκπροσωπούσε, ιδιαίτερα σε θέματα Πολιτισμού και Παιδείας.

Στο πρώτο Διοικητικό Συμβούλιο του Ιδρύματος, που συγκροτήθηκε το 1989, συμμετείχαν, μεταξύ άλλων:

*ο Γεώργιος Κώνστας, Πρόεδρος του Αρείου Πάγου (1982 - 1985)
*ο Θεμιστοκλής Κουρουσόπουλος, Πρόεδρος του Συμβουλίου της Επικρατείας (1983 - 1988)
*ο Γιάννης Ντεγιάννης, Αρεοπαγίτης, Πρόεδρος του Πενταμελούς Εφετείου που καταδίκασε σε θάνατο τους πρωταίτιους της χούντας
*ο τότε δήμαρχος Πάτρας Ανδρέας Καράβολας
*οι καθηγητές Πανεπιστημίου Γεώργιος Κασιμάτης και Παύλος Πετρίδης
*οι γνωστοί ποινικολόγοι Φραγκίσκος Ραγκούσης και Γεώργιος Ασημακόπουλος

## Παραπομπές


Κατηγορία:Μη κερδοσκοπικοί οργανισμοί
Μπράντυ

[thumb|250px|Ένα ποτήρι μπράντι [κονιάκ]]
Το **μπράντυ** ή **μπράντι** είναι οινοπνευματώδες ποτό το οποίο προέρχεται από την απόσταξη κρασιού και άλλα ζυμωμένα φρούτα. Η λέξη προέρχεται από την ολλανδική λέξη *brandewijn*, η οποία σημαίνει «καμένο κρασί», αναφερόμενο στην θερμότητα που απαιτείται για την απόσταξη. Όταν ο όρος χρησιμοποιείται σκέτος τότε συνήθως περιγράφει το μπράντυ από κρασί. Το μπράντι από απόσταξη στεμφύλων ονομάζεται γκράπα. 

Το μπράντι έχει συνήθως 40 - 60% οινόπνευμα, ενώ το μπράντι που χρησιμοποιείται σε ενισχυμένα κρασιά όπως το σέρρυ και το κρασί Μαδέιρα έχει 80-95%. 

Το καλύτερο από όλα τα μπράντυ θεωρείται ότι είναι το κονιάκ, το οποίο παράγεται στην νοτιοδυτική Γαλλία.

## Πηγές
* brandy *[[Encyclopædia Britannica]]*

Κατηγορία:Ποτά προϊόντα απόσταξης